section_heading: Životopis
paragraph_text: Rodio se je u Zatonu kod Dubrovnika. U mladačkoj dobi nije imao glumačkih ambicija. Završio gimnaziju u Dubrovniku. Poslije srednje bio je aktivni radio-amater. Pošao je u Zagreb studirati strojarstvo no već tijekom prvog semestra odlučio se prebaciti na glumu. Studirao je glumu u istom gradu. 1955. je godine diplomirao na Akademiji dramske umjetnosti. Angažman je našao u Dramskome kazalištu Gavella u kojemu je do 1968. godine. Naredno desetljeće je u zagrebačkom HNK-u. Od 1953. glumio je na Dubrovačkim ljetnim igrama. Profesor je na Akademiji dramske umjetnosti u Zagrebu od 1981. godine.